**«Рухани жаңғыру» бағдарламасын іске асыру шеңберінде**

**«Қыс аппақ қарымен сәнді» республикалық интернет-байқауды қашықтықтан өткізу ережесі**

**1. Жалпы ережелер**

1. «Рухани жаңғыру» бағдарламасын іске асыру шеңберінде **«Қыс аппақ қарымен сәнді»** республикалық интернет-байқауын жалпы орта, қосымша, техникалық және кәсіптік білім беру ұйымдарының білім алушылары арасында қашықтықтан өткізу ережелері (бұдан әрі – Байқау) байқауды өткізудің мақсатын, міндеттерін және тәртібін анықтайды.

2. Байқаудың мақсаты: білім алушылардың туған жер табиғатына, ұлттық дәстүрлеріне деген махаббатқа тәрбиелеу.

3. Міндеттері:

зейінділікті дамыту;

қатысушылардың зиятын және ойлауын дамыту;

білім алушылардың шығармашылық әлеуетін ашу және дамыту;

шығармашылық қабілеті бар талантты білім алушыларды мадақтау.

4. Байқауды Қазақстан Республикасы Білім және ғылым министрлігінің «Республикалық қосымша білім беру оқу-әдістемелік орталығы» РМҚК өткізеді.

5. Байқауды ұйымдастырушылар әділ қазылар алқасының және ұйымдастыру комитетінің құрамын қалыптастырады.

**2. Байқауды өткізу мерзімі мен тәртібі**

6. Байқау жұмыстары электронды түрде **2018 жылғы** **6 ақпаннан 5 наурызға дейін** K.zima18@mail.ru электронды поштасына қабылданады.

Ұйымдастыру комитетіне **2018 жылғы** **5 наурыздан** кейін келіп түскен, сондай-ақ талаптарға сәйкес келмейтін жұмыстар қарастырылмайды.

7. Байқаудың қорытындысы, жеңімпаздардың дипломдары, қатысушылардың сертификаттары **2018 жылғы** **14 наурызда** www.ziyatker.org сайтында орналастырылады.

8. Байқауға жіберілген жұмыстар қайтарылмайды. Байқаудың ұйымдастырушылары авторды көрсете отырып, жұмысты бұқаралық ақпарат құралдарында жариялауға құқылы. Қатысушыларға сараптамалық қорытынды және пікірлер берілмейді.

9. Байқауға қатысу үшін **1500 (бір мың бес жүз)** теңге төлемақы төленеді.

Төлемақы барлық банк немесе Қазпошта бөлімшелерінде келесі реквизиттер арқылы жүргізіледі.

ҚР БҒМ «Республикалық қосымша білім беру оқу-әдістемелік орталығы» РМҚК (резидент - 19).

БИН 990140004733

ИИК KZ918560000005068448

БИК KCJBKZКX

Кбе 16

Төлемақы мақсатының коды: 859.

АО «Банк Центр Кредит».

Төлемақының аталуы: **«Қыс аппақ қарымен сәнді»** байқауы.

Байқауға қатысушының (жіберуші) аты-жөнін, тегін көрсету керек (резидент - 19).

10. Байқауға қатысу үшін K.zima18@mail.ru электронды поштасына келесі құжаттарды жіберу қажет:

1) қоса тіркелген үлгі бойынша өтінім;

2) сканерден өткізілген төлемақы құжаты (түбіртек немесе төлем тапсырмасы);

3) байқау жұмысы электронды түрде.

**3. Байқау талаптары**

11. Байқауға 7-18 жас аралығындағы жалпы орта, қосымша, техникалық және кәсіптік білім беру ұйымдары білім алушылары келесі жас санаттарында қатыса алады:

7-10 жастағы кіші санат;

10-15 жастағы орташа санат;

16-18 жастағы ересек санаты.

12. Байқау төрт номинация бойынша жүргізіледі:

**1) «Қысқы қиялдар»** - суреттер байқауы.

Байқауға кез келген материалда (ватман, картон, кенеп және т.б.) және түрлі сурет салу техникаларында (майлы бояулар, акварель, гуашь, қалам, түрлі-түсті қаламдар және т.б.) орындалған суреттердің фотолары қабылданады.

Байқау жұмыстарын дайындау барысын кезең-кезеңімен суретке түсіріп (4 суретке дейін), JPEG форматында электронды түрде жіберу қажет.

Жұмыстың жоғарғы оң жақ шетінде автор туралы мәліметтер көрсетіледі (қала, облыс, аудан, білім беру ұйымының аталуы, байқау және номинацияның тақырыбы, автордың толық аты-жөні, сыныбы және жасы, жетекшісінің толық аты-жөні және лауазымы, ұсынылған суреттердің аталуы).

Бағалау өлшемдері:

байқаудың тақырыпқа және номинацияға сәйкістігі;

ұсынылған суреттердің автордың жасына сәйкестігі;

мәнерлі және ерекше авторлық шешім;

тақырыпты ашудағы шығармашылық көзқарас;

жоғары көркемдік және эстетикалық орындау деңгейі;

тақырыпты ашу өзектілігі мен тереңдігі.

**2) «Қыс туралы өлеңдер» *-*** өзі шығарған өлеңдер байқауы.

Шығарма көлемі 4-тен 20-ға дейінгі ұйқастырылған өлең жолдарынан тұруы қажет. Қаріп – Times New Roman, қаріп өлшемі – 14, жол аралық интервал – 1,5.

Автор туралы мәліметтер парақтың оң жақ жоғары шетінде көрсетіледі: (облыс, аудан, қала, ауыл, білім беру ұйымының аталуы, байқаудың тақырыбы және номинациясы, қатысушының толық аты-жөні, сыныбы, қатысушының жасы, жетекшісінің толық аты-жөні, лауазымы, жазылған өлең аталуы).

Бағалау өлшемдері:

өлеңнің ырғақтылығы;

жас санатының сәйкестігі;

жұмыстың номинация шарттарына сәйкестігі;

тақырыптың толық ашылуы;

автордың жұмыстағы нақты көзқарасы;

жұмысты ресімдеу.

**3) Қыс тақырыбында аппликациялар мен қолөнер бұйымдарының байқауы.**

Жұмыс кез-келген әртүрлі материалдардан (қағаз, мақта, түйме, бисер, қағаз майлық т.с.с.).

## Үлгі ретінде ұсынылған тақырыптар: «Ғажайып аққала», «Қысқы қайың», «Қысқы **шар**», **«Қысқы пейзаж» және т.б.***Байқауға***** *аппликациялар мен қолөнер бұйымдарының фотосуреттері электронды түрде жіберіледі.*

## А 4 форматында мына ақпараттар келтіріледі: қатысушының аты-жөні, жасы, жұмыстың аталуы, номинациясы, жетекшісінің толық аты-жөні, білім беру ұйымы, облыс, аудан (қала), ауыл, е-mail, ұялы телефон.

Бағалау өлшемдері:

жарқын және түрлі-түсті орындалуы;

сонылығы;

орындау техникасының күрделілігі;

тақырыпқа сәйкестігі.

**4. «Аппақ түске боянып қыс келеді»** - фотобайқау.

Үлгілік тақырыптар: «Қысқы аллея», «Шырайлы қыс», «Түнгі қар», «Қабырғадағы өрнектер», «Қысқы күн», «Қардағы жидектер» және т.б.

Байқау тақырыбын көрсететін сюжетті байланысы бар фотосуреттер сериялары байқауға жіберіледі. Әрбір қатысушы қысқаша андатпасымен (фото суреттің мазмұнын түсіндіретін, орнын, суретті түсіру уақытын және т.б.) 6-дан артық емес суреттер ұсынылады. Фотосурет файлының форматтары - JPЕG немесе PNG.

Бағалау өлшемдері:

жас санатының сақталуы;

байқаудың тақырыбына және номинациясына сәйкістігі;

техниканы игеруі және орындалған жұмыстың күрделілігі;

байқауға ұсынылған фотосуреттердің сапасы;

фотосуреттердің эстетикасы;

жаңашыл идеялары;

жұмысты ресімдеу.

13. Қатысушы байқаудың бір немесе екі номинация бойынша байқауға қатысады. Әр номинация бойынша бір қатысушыдан бір жұмыс қабылданады. Әр номинация бойынша жеке жұмыс үшін төлемақы бөлек жүргізіледі.

14. Өзге авторлардың және интернет желісінен алынған материалдарды қолдануға қатаң тыйым салынады. Байқау жұмыстары бұрын ешқандай интернет желісінде жарияланбаған болуы тиіс.

**4. Байқаудың қорытындысын шығару және**

**жеңімпаздарды марапаттау**

15. Әділқазы мүшелері байқаудың жеңімпаздарын номинациялар бойынша анықтайды. Байқау жеңімпаздары І, ІІ, ІІІ дәрежедегі дипломдармен, байқау жеңімпаздарының жетекшілері алғыс хаттармен марапатталады, орынға ілікпеген қатысушыларға сертификаттар беріледі.

16. Байқау жеңімпаздарына дипломдардың, олардың жетекшілеріне алғыс хаттардың және қатысушыларға сертификаттардың электронды нұсқалары www.ziyatker.org сайтында мына сілтеме http://www.ziyatker.org/#!-/c10hg бойынша автоматты түрде жүктеу мүмкіндігімен 2018 жылғы 14 наурызда орналастырылады.

Анықтама телефондары: **8 (7172) 72-98-99.**

Конкурсқа жауапты: ғылыми-техникалық бағыты бөлімінің әдіскері – Махамбетова Гүлдана Достанқызы.

Дипломдар, сертификаттардың онлайн нұсқасын жүктеу үлгісі: [www.ziyatker.org](http://www.ziyatker.org) → қашықтықтан өткізілетін республикалық интернет-байқаулар → «Қыс аппақ қарымен сәнді»республикалық интернет-байқауы → жалғасы (далее) → Сертификаттар, дипломдар, алғыс хаттар) → Жүктеу.

1-қосымша

**«Қыс аппақ қарымен сәнді»**

республикалық интернет-байқауына қатысу өтінімі

|  |  |  |  |  |  |  |  |
| --- | --- | --- | --- | --- | --- | --- | --- |
| Қатысушының аты-жөні, тегі | Жасы | Облыс, қала, аудан, ауыл | Байқаудың, номинация, жұмыстың аталуы | Білім беру ұйымының аталуы, сыныбы, курсы | Қатысушының байланыс мәліметі (ұялы телефон, элетр. адресі) | Жетекшінің аты-жөні, тегі (толық) | Жетекшінің байланыс мәліметі (ұялы телефоны, электронды адресі) |
|  |  |  |  |  |  |  |  |
|  |  |  |  |  |  |  |  |